wickkiey/tamil-wikipedia-chunked huggingface dataset:
# விஜி சந்திரசேகர்

## தொழில் வாழ்க்கை

நடிகை சரிதா விஜியின் அக்கா ஆவார். இவர் ஏற்கனவே ஒரு நட்சத்திர நடிகையாவார். 1981 ஆம் ஆண்டு கே. பாலசந்தர் இயக்கிய *தில்லு முல்லு* என்ற நகைச்சுவைத் திரைப்படத்தில் இரஜினிகாந்தின் தங்கையாக அறிமுகமான விஜி. படம் வெற்றி பெற்ற போதிலும், தனது படிப்பில் கவனம் செலுத்தினார். 1990கள் வரை நடிப்பதைத் தவிர்த்தார். 2012 இல், இலட்சுமி இராமகிருஷ்ணனின் ஆரோகனம் படத்தில் இருமுனைக் கோளாறால் பாதிக்கப்பட்ட காய்கறி விற்பனையாளர் நிர்மலாவாக நடித்தார். மேலும் இவரது நடிப்பிற்காக விமர்சன ரீதியான பாராட்டைப் பெற்றார்.
# விஜி சந்திரசேகர்

## திரைப்படவியல்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1981 | *தில்லு முல்லு* | உமா | தமிழ் |  |
| 1991 | *கலியுகம்* | தெலுங்கு |  |  |
| *தவறுமனே உடுகூர்* | கன்னடம் |  |  |  |
| 1993 | *கிழக்குச் சீமையிலே* | கௌதாரி | தமிழ் |  |
| 1994 | *பிரியங்கா* | காமினி | தமிழ் |  |
| 1995 | *இந்திரா* | தமிழ் |  |  |
| 1996 | *தேவி ஐஏஎஸ்* | தேவி | மலையாளம் | இயக்கம்: ஜி. துளசி |
| 2001 | *பார்த்தாலே பரவசம்* | அறிவு | தமிழ் |  |
| 2002 | *சமஸ்தானம்* | சங்கராவின் தாய் | தமிழ் |  |
| 2004 | *ஆய்த எழுத்து* | அங்கம்மா | தமிழ் |  |
| *ஜோர்* | ஆய்வாளர் இந்திராணி | தமிழ் |  |  |
| 2012 | *ஆரோகணம்* | நிர்மலா | தமிழ் |  |
| 2013 | *மதயானைக் கூட்டம்* | சேவனம்மா | தமிழ் |  |
| 2014 | *நெருங்கி வா முத்தமிடாதே* | சீதா | தமிழ் |  |
| 2015 | *பாதமாரி* | நாராயணனின் தாய் | மலையாளம் |  |
| *திங்கள் முதல் வெள்ளி வரே* | ஜெயதேவனின் தாய் | மலையாளம் |  |  |
| 2016 | *நையப்புடை* | தமிழ் |  |  |
| *வெற்றிவேல்* | காயவர்ணம் | தமிழ் |  |  |
| 2017 | *முத்துராமலிங்கம்* | மூக்கையா தேவரின் மனைவி | தமிழ் |  |
| 2019 | *நீர்த்திரை* | அபிராமி | தமிழ் |  |
| *கெம்பேகவுடா 2* | கன்னடம் |  |  |  |
| 2020 | *எனக்கு ஒன்னு தெரிஞ்சுக்கணும்* | தமிழ் |  |  |
| 2021 | *அகந்தா* | தெலுங்கு |  |  |
| *பிளான் பண்ணி பண்ணனும்* | செம்பியின் தாய் | தமிழ் |  |  |
| 2022 | *புத்தம் புது காலை விடியாதா* | ரீடா | தமிழ் | ஓடிடி அமேசான் பிரைம் வெளியீடு (இயக்கம்: ரிச்சர்டு அந்தோணி) |
| *மருத* | காளி | தமிழ் |  |  |
| *எதற்கும் துணிந்தவன்* | நீதிபதி | தமிழ் |  |  |
| *அனல் மேலே பனித்துளி* | தமிழ் |  |  |  |
| 2023 | *காதர்பாட்சா என்ற முத்துராமலிங்கம்* | காளி | தமிழ் |  |
| 2024 | *கேப்டன் மில்லர்* | பேச்சியம்மா | தமிழ் |  |
| டிஎன்ஏ | தமிழ் |  |  |  |
| *மணி இராம் - இராமர் திரைப்படம் (தலைப்பிடப்படவில்லை) * | தமிழ் |  |  |  |
| கோபி நைனார் திரைப்படம் (தலைப்பிடப்படவில்லை) | தமிழ் |  |  |  |
| டீசல் | தமிழ் |  |  |  |
| அம்மா இராஜசேகர் திரைப்படம் (தலைப்பிடப்படவில்லை) | தெலுங்கு |  |  |  |
| விஷ்ணு விஜயன் திரைப்படம் (தலைப்பிடப்படவில்லை) | தெலுங்கு | } |  |  |
# விஜி சந்திரசேகர்

## தொலைக்காட்சிகளில்

| ஆண்டு | தொடர் | தொலைக்காட்சி | கதாபாத்திரம் |
| --- | --- | --- | --- |
| 1991 | *முப்பது கோடி முகங்கள்* | பொதிகை தொலைக்காட்சி |  |
| *கந்தபூர்ணம்* |  |  |  |
| 1994 | *சின்னவிசாயம்* |  |  |
| 1994 | *பந்தம்* | சன் தொலைக்காட்சி |  |
| *வாழப்பிறந்தவர்கள் * | பொதிகை தொலைக்காட்சி |  |  |
| *ரேவதி* | சன் தொலைக்காட்சி |  |  |
| 1995 | *உயிரோவியம்* | பொதிகை தொலைக்காட்சி |  |
| *கிருஷ்ணசாமிஅசோசியேசன்* |  |  |  |
| 1998 | *தீக்குள் வைரல்* | ஜெயா தொலைக்காட்சி |  |
| *ஜாதிமல்லி* | ராஜ் தொலைக்காட்சி |  |  |
| *Nunipullum Avasarakavargalum* |  |  |  |
| 1999 | *குடும்பம் ஒரு கோயில்* | விஜய் தொலைக்காட்சி |  |
| 2000 | கடவுளுக்கு கோபம் வருது |  |  |
| 2000 | *புஷ்பாங்கலி* | சன் தொலைக்காட்சி | புஷ்பா |
| 2001–2003 | *அலைகள்* | இராதா |  |
| 2002–2005 | *அண்ணாமலை* | சாந்தி |  |
| 2003–2005 | *கோலங்கள்* | சீதா |  |
| 2006 | *பெண்* | கலாவதி (கலா) |  |
| 2011–2016 | *அழகி* | சுந்தரி |  |
| 2013 | *அமுதா ஒரு ஆச்சரியக்குறி* | கலைஞர் தொலைக்காட்சி | விருந்தினர் தோற்றம் |
| 2019 | *சந்திரகுமாரி* | சன் தொலைக்காட்சி | சந்தரா |
# விஜி சந்திரசேகர்

## தொலைக்காட்சிகளில்

### வலைத்தொடர்

| ஆண்டு | தலைப்பு | தளம் | கதாபாத்திரம் |
| --- | --- | --- | --- |
| 2019 | *குயின்* | எம்எக்ஸ் பிளேயர் | வி.கே.சசிகலா |
| 2023 | *செங்களம்* | ஜீ5 | } |
# விஜி சந்திரசேகர்

## தொலைக்காட்சிகளில்

### உண்மைநிலை நிகழ்ச்சி

| ஆண்டு | நிகழ்ச்சி | தொலைக்காட்சி |  |
| --- | --- | --- | --- |
| 2016 | *உறவைத் தேடி* | புதுயுகம் தொலைக்காட்சி | } |
# விஜி சந்திரசேகர்

## குறும்படம்

| ஆண்டு | குறும்படத் தலைப்பு | இயக்குநர் |
| --- | --- | --- |
| 2017 | *செந்தூரம்* | மஞ்சுநாத் |
| *தி அன்எக்பட்டேடு விக்டிம்* | பிரமோத் | } |
# கந்தர்மடம் சிறீ சித்தி விநாயகர் ஆலயம்

**கந்தர்மடம் சித்தி விநாயகர்** ஆலயம் என்பது இலங்கையின் வடக்கே உள்ள யாழ்ப்பாண நகரிலே கந்தர்மடம் என்னும் இடத்தில் உள்ள பழம் வீதியில் அமைந்துள்ள ஒரு விநாயகர் ஆலயம் ஆகும். பல காலங்களாக இங்கு வைத்துப் பூசைகள் பல செய்து பேணப்பட்டு வருகின்றது. இக்கோயிலின் பூசகரான விஜேந்திர சர்மா அவர்களே இக்கோயிலை பேணி வருகிறார். இங்கு பரிவார தெய்வங்களாக வைரவர், சிவன், பார்வதி, முருகன் ஆகியவற்றையும் அமைத்துள்ளனர்.
# அஹமது ஒமர் சையது ஷேக்

**அஹமது ஒமர் சையது ஷேக்** (Ahmed Omar Saeed Sheikh உருது: احمد عمر سعید شیخ) (பிறப்பு: டிசம்பர் 23, 1973) பாகிஸ்தானைப் பூர்வீகமாகக் கொண்ட பிரித்தானியன் ஆவான். இவனுக்கு *உமர் ஷேக்*, *ஷேக் உமர்*, *ஷேக் சையது*, *முஸ்தபா முகம்மது அஹமது* போன்ற பெயர்களும் உண்டு. ஜெய்ஸ்-இ-முகமது, அல் காயிதா, ஹர்கத்-உல்-முஜாகிதீன் மற்றும் தாலிபான் போன்ற தீவிரவாதக் குழுக்களுடன் தொடர்புடையவன் ஆவான்.
# அஹமது ஒமர் சையது ஷேக்

## கைது

1994 ஆம் ஆண்டு அமெரிக்கா மற்றும் இங்கிலாந்து நாட்டைச் சார்ந்த சுற்றுலாப் பயணிகளை கடத்தியாற்காக கைது செய்யப்பட்டு திகார் சிறைச் சாலையில் அடைக்கப்பட்டான். பின்னர் கடத்தப்பட்ட இந்தியன் ஏர்லைன்ஸ் விமானத்தை விடுவிக்க தீவிரவாதிகளால் விடுவிக்கக் கோரிக்கை விடப்பட்டவன். கடத்தப்பட்ட விமானப் பயணிகளைக் காக்கும் பொருட்டு இவன் விடுவிக்கப்பட்டான். விடுதலைக்குப் பின் அமெரிக்கப் பத்திரிகையாளர் டேனியல் பேர்ள் என்பவரைக் கொலை செய்த குற்றத்திற்காக கைது செய்து பின்னர் 2002 ஆம் ஆண்டு ஜூலை மாதம் 15 ஆம் நாள் மரண தண்டனை என தீர்ப்பளிக்கப்பட்டது. பின்னர் இவன் இங்கிலாந்து நாட்டின் உளவாளியாக இருக்கக்கூடுமோ என விசாரணைக்காக பாகிஸ்தானின் *ஹைதிராபாத்* சிறையில் அடைக்கப்பட்டுள்ளான்.
# விஜய் ஆம்ஸ்ட்ராங்

**விஜய் ஆம்ஸ்ட்ராங்** (born January 2, 1976) இந்தியத் திரைத்துறையில் இயங்கிக்கொண்டிருக்கும் ஒளிப்பதிவாளர் ஆவார்.
| விஜய் ஆம்ஸ்ட்ராங் |  |  |
| --- | --- | --- |
| பிறப்பு | விஜய் ஆம்ஸ்ட்ராங்
ஜனவரி 2, 1976 (age 37)
தேவதானம்பேட்டை, தமிழகம், இந்தியா |  |
| வாழ் நகரம் | சென்னை, இந்தியா |  |
| தொழில் | ஒளிப்பதிவாளர் |  |
| பணிக்காலம் | 2002 -லிருந்து | } |
# விஜய் ஆம்ஸ்ட்ராங்

## வாழ்க்கைக் குறிப்பும், தொழிலும்

விஜய் ஆம்ஸ்ட்ராங் தமிழகத்தில், தேவதானம்பேட்டை எனும் ஊரில் பிறந்தார். சிறு வயதிலேயே புகைப்படக்கலையின் மீது மிகுந்த ஈடுபாடு கொண்டிருந்தார். 2000 ஆம் ஆண்டு இளங்கலை சட்டப்படிப்புப் படித்து முடித்தவர், முன்னதாக விகடன் மாணவப் பத்திரிகையாளர் திட்டத்தில் தேர்ந்தெடுக்கப்பட்டு புகைப்பட நிருபராகவும் பணியாற்றினார்.
தொடர்ந்து, ஒளிப்பதிவுத்துறையின் மீது இருந்த ஆர்வத்தின் காரணமாக 2002 ஆம் ஆண்டு முதல் விளம்பரத்துறையிலும், தமிழ்த் திரைத்துறையிலும் உதவி ஒளிப்பதிவாளராக பணியாற்றத் துவங்கினார். பி. கண்ணன், சி. ஜே. ராஜ்குமார், துவாரகநாத், சித்தார்த் போன்ற ஒளிப்பதிவாளர்களிடம் உதவியாளராக இருந்தவர் 2009ல் ராஜேஷ் லிங்கம் இயக்கிய ‘புகைப்படம்’ எனும் திரைப்படத்தின் மூலமாக ஒளிப்பதிவாளரானார்.  
வாசிப்பிலும் மிகுந்த ஈடுபாடு கொண்ட இவர், அவரது வலைத்தளத்தில் சினிமா குறித்த அறிமுகங்கள் மற்றும் தொழில்நுட்பக் கட்டுரைகளையும் தொடர்ந்து எழுதிவருகிறார். இவரது, டிஜிட்டல் சினிமா குறித்த கட்டுரைகள் குறிப்பிடத்தக்கவை. இவரது சினிமா சார்ந்த கட்டுரைகள் தமிழர் கண்ணோட்டம் போன்ற இதழ்களில் தொடர்ச்சியாக வெளியாகின்றன.
# விஜய் ஆம்ஸ்ட்ராங்

## தற்போதைய படங்கள்

புகைப்படத்தைத் தொடர்ந்து நந்தா பெரியசாமி இயக்கிய, ‘மாத்தி யோசி’ என்ற படத்தில் ஒளிப்பதிவாளராக பணியாற்றினார். இவ்விரண்டு படங்களும் ஒளிப்பதிவுக்காக, விமர்சகர்களின் பரவலான பாராட்டைப் பெற்றன. விரைவில் வெளியாகவிருக்கிற ஒண்டிப்புலி என்ற படத்துக்கு ஒளிப்பதிவு செய்துள்ளார்.
தற்போது கேபிள் சங்கர் இயக்கத்தில் தயாராகிக்கொண்டிருக்கும் ‘தொட்டால் தொடரும்’ என்ற படத்துக்கும், சார்லஸ் இயக்கத்தில் 'அழகு குட்டி செல்லம்’ திரைப்படத்திலும் பணியாற்றி வருகிறார்.
# விஜய் ஆம்ஸ்ட்ராங்

## பணியாற்றிய படங்கள்

| வருடம் | படத்தின் பெயர் | இயக்குநர் | பணி | குறிப்பு |  |
| --- | --- | --- | --- | --- | --- |
| 2009 | புகைப்படம் | ராஜேஷ் லிங்கம் | ஒளிப்பதிவாளர் |  |  |
| 2010 | மாத்தி யோசி | நந்தா பெரியசாமி | ஒளிப்பதிவாளர் |  |  |
| 2013 | அழகு குட்டி செல்லம் | சார்லஸ் | ஒளிப்பதிவாளர் | பிற்தயாரிப்புப் பணியில் |  |
| 2014 | ஒண்டிப்புலி | ராஜகுரு | ஒளிப்பதிவாளர் | படப்பிடிப்பில் |  |
| 2014 | தொட்டால் தொடரும் | கேபிள் சங்கர் | ஒளிப்பதிவாளர் | படப்பிடிப்பில் | } |
# விஜய் ஆம்ஸ்ட்ராங்

## குறும்படங்களும் ஆவணப்படங்களும்

•‘செடியும் சிறுமியும்’- எடிட்டர் பி.லெனின் இயக்கிய குறும்படம்
•‘எண்ட்லெஸ் லவ்’- ஜானகி விஸ்வநாதன் இயக்கிய ஆங்கிலக் குறும்படம்
•I.L.O (International Labor Organization) எனும் குழந்தைத் தொழிலாளர் பற்றிய ஆவணப்படம்
# விஜய் ஆம்ஸ்ட்ராங்

## விமர்சனங்கள்

##### புகைப்படம்
"Vijay Armstrong's camera work is commendable" - The Hindu  
"One facet that uplifts the movie in many places is the great cinematography and wonderful depiction of beautiful Kodaikanal" - Galatta சினிமா  
"Technically, the film top-notches with colorful visuals offering a pleasant touch to film’s ambience" - "What Works: Second half, Cinematography" - Top 10 Cinema  
"Vijay Amstrong's camera captures Kodaikanal as pleasing as it could be" - IndiaGlitz  
"விஜய் ஆம்ஸ்ட்ராங்கின் ஒளிப்பதிவு கொடைக்கானல் குளிரை அள்ளித் தெளிக்கிறது" - தமிழ் கூடல்.com  
"Vijay Armstrong's lens beautifully captures the scenic beauty of Kodaikanal" - DC  
"The camera has been handled very well, capturing the scenic beauty of the landscape"
-Behing Woods  
"Cinematography was top notch" - Bharatstudent.com  
"Vijay Amstrong's camera captures Kodaikanal as pleasing as it could be" - IndiaGlitz  
##### மாத்தியோசி
"Cinematographer Vijay Armstrong indulges in an interesting interplay of dark and light tones" - The Hindu  
"கரடுமுரடான காடுமேடுகளில் தானும் ஒரு கதாப்பாத்திரமாக அலைஞ்சிருக்கு விஜய் ஆம்ஸ்ட்ராங்கின் கேமரா, சென்னையின் புறநகர் பகுதிகளிலும் கிராமத்தினுடைய அடர்ந்த வெளிகளிலும் நிரந்தரமாக பதிஞ்சுகிடக்கிற வறுமையை எதார்த்தமாக பதிவுசெய்திருக்கிறார் ஒளிப்பதிவாளர்" - Sun TV  
"ஃபோட்டோகிராபியை பொருத்தமட்டும் ரொம்ப புரபஷனலாக இருக்கு. பத்து நிமிஷம் படத்த பார்த்த உடனே மற்ற மாநிலப் படங்கள்ல இல்லாத ஒரு விஷ்வல் சென்ஸ் நம்ம தமிழ் டைரக்டர்க்கும் சரி சினிமாட்டோகிராஃபர்க்கும் இருக்கும் என்பதை ரொம்ப கிளியரா எஃபெக்ட்டிவா அதே நேரத்தில் இண்டலிஜண்டா, எந்த லொக்கேஷனில் வேண்டுமானாலும் ஷூட் செய்யலாம் ஆனா தனக்கு வேண்டிய எஃபெக்ட் வரும் என்கிற கான்பிடண்ட் சினிமேட்டோகிராபர் விஜய் ஆம்ஸ்ட்ராங்-கிடம் இருக்கிறது" - ஹாசினி பேசும் படம்
# விஜய் ஆம்ஸ்ட்ராங்

## மேற்கோள்

1.http://www.bharatstudent.com/cafebharat/movie_reviews_2-Tamil-Pugaipadam-Movie-Review-3,1021.php (Cinematography was top notch.)  
2.http://www.indiaglitz.com/channels/tamil/moviegallery/11971.html  
3.http://www.indiaglitz.com/channels/tamil/review/11971.html  
4. http://entertainment.oneindia.in/tamil/movies/pugaipadam.html  
5. http://www.tamiltwist.com/2010/03/pugaipadam-tamil-movie.html  
6. http://movies.sulekha.com/pugaipadam_tamil_movie.htm  
7. http://spicyonion.com/movie/pugaipadam/  
8. http://chennaionline.com/film/PhotoFeature/June09/Pugaipadam-gallery.aspx?page=1  
9. http://www.southdreamz.com/10028/pugaipadam-movie-preview-a-film-with-lot-of-newcomers/  
10. http://www.behindwoods.com/tamil-movie-news-1/may-08-04/pugaipadam-27-05-08.html  
11. http://www.indiaglitz.com/channels/tamil/moviegallery/11034.html  
12. http://entertainment.oneindia.in/tamil/reviews/2010/mathiyosi-movie-review-170310.html  
13. http://behindwoods.com/tamil-movie-reviews/reviews-2/maathi-yosi-shammu.html  
14. http://www.vijayarmstrong.com/content/profile.pdf
# தென்னிந்திய சர்வதேசத் திரைப்பட விருதுகள்

**தென்னிந்திய சர்வதேசத் திரைப்பட விருதுகள்** (SIIMA விருதுகள்) தென்னிந்திய திரையுலக கலைஞர்கள் மற்றும் தொழில்நுட்ப சாதனைகளை கௌரவப்படுதும் விழாவாகும். இவ்விழாவில் தமிழ், தெலுங்கு, மலையாளம், கன்னடம் திரைப்பட உலகினர்கள் கலந்துகொள்கின்றனர்.  
இதில் நான்கு மொழிகளிலும் சிறந்த படம், சிறந்த நடிகர், நடிகைகள், இயக்குநர்கள், இசை அமைப்பாளர்கள், ஒளிப்பதிவாளர்கள் உள்பட 19 பிரிவுகளில் விருது வழங்கப்படும். இவ்விழா இரண்டு நாட்கள் நடைபெறும். முதல் SIIMA விழா (துபாய் உலக வர்த்தக மையத்தில்) ஜூன் ஜூன் 21 மற்றும் 22 ஆம் தேதி 2012 ஆம் ஆண்டு அன்று நடைபெற்றது.
# தென்னிந்திய சர்வதேசத் திரைப்பட விருதுகள்

## சீமா விருதுகள் 2012

தென்னிந்திய சர்வதேச திரைப்பட விருது விழா, முதல்முறையாக 2012ம் ஆண்டு தொடங்கியது. இந்த விழா துபாயில் ஜூன் 21–22, 2012ம் ஆண்டு ஆரம்பித்தது. இவ்விழாவுக்கு தினகரன் நாளிதழ் அச்சு ஊடக உதவிகளை வழங்கியது. இவ்விழாவில் தமிழ், தெலுங்கு, மலையாளம், கன்னடம் திரைப்பட உலகினர் கலந்துகொள்கின்றனர்.  
இதில் நான்கு மொழிகளிலும் சிறந்த படம், சிறந்த நடிகர், நடிகைகள், இயக்குநர்கள், இசை அமைப்பாளர்கள், ஒளிப்பதிவாளர்கள் உள்பட 19 பிரிவுகளில் விருது வழங்கப்பட்டது.  
விருது நிகழ்ச்சிக்கிடையே பிரமாண்டமான கலைநிகழ்ச்சிகள் நடைபெறுகின்றது. இக்கலை நிகழ்ச்சியில் சமீரா ரெட்டி, சுருதி ஹாசன், ஹன்சிகா மோத்வானி, சார்மி, அமலா பால், தீட்சா சேத், பிரியாமணி, நிதி சுப்பையா, ஐன்ட்ரிதா ராய், பாரூல் யாதவ், கேத்ரின், பூர்ணா, ஹரிப்ரியா மற்றும் இசை அமைப்பாளர் தேவிஸ்ரீ பிரசாத் உள்பட பலர் பங்கேற்கின்றனர். மற்றும் நான்கு மொழிகளிலும் இருந்து ஏராளமான திரையுலகத்தினர் கலந்துகொண்டனர்.
# தென்னிந்திய சர்வதேசத் திரைப்பட விருதுகள்

## சீமா விருதுகள் 2012

### தமிழ் திரையுலகினர் பெற்ற விருதுகள் பின்வருமாறு

- சிறந்த நடிகர் : தனுஷ் (ஆடுகளம்)
- சிறந்த நடிகர் சிறப்பு விருது : விக்ரம் (தெய்வத்திருமகள்)
- சிறந்த நடிகை : அசின் (காவலன்)
- சிறந்த நடிகை சிறப்பு விருது : ரிச்சா கங்கோபத்யாய் (மயக்கம் என்ன), (தெலுங்கு)
- சிறந்த இயக்குநர் : வெற்றிமாறன் (ஆடுகளம்)
- சிறந்த படம் : கோ
- சிறந்த ஒளிப்பதிவாளர் : ஆர்.வேல்ராஜ் (ஆடுகளம்)
- சிறந்த துணை நடிகர் : சரத்குமார் (காஞ்சனா)
- சிறந்த நெகட்டிவ் வேடம் : அஜ்மல் (கோ)
- சிறந்த பாடலாசிரியர் : நா.முத்துக்குமார்
- சிறந்த இசை அமைப்பாளர் : ஜி.வி.பிரகாஷ் (ஆடுகளம்)
- சிறந்த பாடகி : சின்மயி (சர சர சார காத்து...)
- சிறந்த பாடகர் : தனுஷ் (ஓட ஓட... தூரம் குறையல)
- சிறந்த நகைச்சுவை நடிகர் : சந்தானம் (வானம்)
- சிறந்த அறிமுக நடிகை : ஹன்சிகா மோத்வானி (மாப்பிள்ளை)
- சிறந்த அறிமுக நடிகர் : ஷர்வானந்த் (எங்கேயும் எப்போதும்)
- சிறந்த அறிமுக இயக்குநர் : எம். சரவணன் (எங்கேயும் எப்போதும்)
# தென்னிந்திய சர்வதேசத் திரைப்பட விருதுகள்

## சீமா விருதுகள் 2013

இது செப்டம்பர் மாதம் 12, 13ம் தேதிகளில் சார்ஜாவில் பிரமாண்டமாக நடந்தது. தமிழ், தெலுங்கு, மலையாளம், கன்னடம் திரைத்துறையினர் கலந்துகொண்டனர்.  
நான்கு மொழியிலும் சிறந்த படம், சிறந்த இயக்குநர், நடிகர், நடிகைகள் உட்பட 19 பிரிவுகளில் விருது வழங்கப்பட்டது. விழாவை ஆர்யா, ஸ்ரேயா சரண், தெலுங்கு நடிகர் ராணா, இந்தி நடிகர் சோனு சூத் ஆகியோர் தொகுத்து வழங்கினார்கள்.  
நடிகர்கள் மோகன் லால், பிரித்விராஜ், தனுஷ், பாலகிருஷ்ணா, அல்லு அர்ஜுன், புனித் ராஜ்குமார், உபேந்திரா, சொஹைல் கான், நடிகைகள் ஸ்ரீதேவி, அசின், காஜல் அகர்வால், பிரியாமணி ஆகியோர் சிறப்பு விருந்தினர்களாக கலந்துகொண்டனர். விருது வழங்கும் விழாவில் நடிகைகள் சுருதி ஹாசன், ஹன்சிகா, தமன்னா, ஸ்ரேயா, சார்மி, ரம்யா, ரிச்சா உள்ளிட்டோர் நடனமாடினார்கள். விழாவில் வாழ்நாள் சாதனையாளர் விருது சவுகார் ஜானகிக்கு வழங்கப்பட்டது. த்ரிஷா, காவ்யா மாதவனுக்கு சிறப்பு விருதுகள் வழங்கப்பட்டன.
# தென்னிந்திய சர்வதேசத் திரைப்பட விருதுகள்

## சீமா விருதுகள் 2013

### தமிழ் திரையுலகினர் பெற்ற விருதுகள் பின்வருமாறு

- சிறந்த அறிமுக நடிகர் விருது - கும்கி - விக்ரம் பிரபு
- சிறந்த அறிமுக நடிகை விருது - சுந்தர பாண்டியன் - லட்சுமி மேனன்
- சிறந்த பின்னணிப் பாடகர் - மூன்று - தனுஷ்
- சாதனையாளர் விருது - திரிஷா
- தென் இந்தியர்களின் மனம் கவர்ந்த நடிகை - காஜல் அகர்வால்
- சிறந்த ஸ்டைல் நடிகை - சுருதி ஹசன்
- சிறந்த ஒளிபதிவு - கும்கி - சுகுமார்
- சிறந்த சண்டை காட்சி அமைப்பாளர் - துப்பாக்கி - கிச்சா
- சிறந்த அறிமுக இயக்குநர் விருது - பீட்சா - கார்த்திக் சுப்புராஜ்
- சிறந்த இசையமைப்பாளர் - துப்பாக்கி - ஹாரிஸ் ஜெயராஜ்
# தென்னிந்திய சர்வதேசத் திரைப்பட விருதுகள்

## விழா

| விழா | திகதி | தொகுப்பாளர்கள் | இடம் | நகரம் |  |
| --- | --- | --- | --- | --- | --- |
| 1வது தென்னிந்திய சர்வதேசத் திரைப்பட விருதுகள் | ஜூன் 21–22, 2012 | லட்சுமி மஞ்சு
மாதவன்
பார்வதி ஓமனகுட்டன் | துபாய் உலக வர்த்தக மையம் | துபாய் |  |
| 2வது தென்னிந்திய சர்வதேசத் திரைப்பட விருதுகள் | செப்டம்பர் 12–13, 2013 | ஆர்யா
சிரேயா சரன்
ராணா டக்குபாதி
சோனு சூட்
பார்வதி ஓமனகுட்டன்
சாம்பல் சாண்ட்லர் | எக்ஸ்போ மையம் சார்ஜா | சார்ஜா | } |  
| விழா | திகதி | தொகுப்பாளர்கள் | இடம் | நகரம் | நாடு | மேற்கோள் |
| --- | --- | --- | --- | --- | --- | --- |
| 1வது | 21–22 ஜூன் 2012 | லட்சுமி மஞ்சு, மாதவன், பார்வதி ஓமனகுட்டன் | துபாய் உலக வர்த்தக மையம் | துபாய் |  |  |
| 2வது | 12-13 செப்டம்பர் 2013 | ஆர்யா, சிரேயா சரன், ராணா டக்குபாதி, சோனு சூட், பார்வதி ஓமனகுட்டன், சாம்பல் சாண்ட்லர் | எக்ஸ்போ மையம் சார்ஜா | ஷார்ஜா |  |  |
| 3வது | 12–13 செப்டம்பர் 2014 | நவ்தீப், ஷ்ரத்தா தாஸ் (தெலுங்கு)
சிவா, பூஜா ராமசந்திரன் (தமிழ்) | ஸ்டேடியம் நெகாரா | கோலாலம்பூர் |  |  |
| 4வது | 6 - 7 ஆகஸ்ட் 2015 | ரானா தக்குபாடி, அலி,ஸ்ரீமுகி (தெலுங்கு)
சிவா, சுசித்ரா (தமிழ்) | துபாய் உலக வர்த்தக மையம் | துபாய் |  |  |
| 5வது | 30 - 1 ஜூலை 2016 | அல்லு சிரீஷ், லட்சுமி மஞ்சு (தெலுங்கு)
சிவா, சதீஷ், தன்யா பாலகிருஷ்ணா (தமிழ்)
ரஞ்சினி ஹரிதாஸ் (மலையாளம்) | சுண்டெக் கன்வென்ஷன் சென்டர் | சிங்கப்பூர் |  |  |
| 6வது | 30 – 1 ஜூலை 2017 | அல்லு சிரீஷ், லட்சுமி மஞ்சு (தெலுங்கு)
சதீஷ், தன்யா பாலகிருஷ்ணா (தமிழ்) | அபுதாபி தேசிய கண்காட்சி மையம் | அபுதாபி |  |  |
| 7வது | 14–15 செப்டம்பர் 2018 | ராகுல் ராமகிருஷ்ணா, பிரியதர்ஷி புல்லிகொண்டா, ஸ்ரீமுகி (தெலுங்கு)
விஜய் ராகவேந்திரா, சம்யுக்தா ஹெட்ஜ் (கன்னடம்) | துபாய் பூங்காக்கள் மற்றும் ரிசார்ட்ஸ் | துபாய் |  |  |
| 8வது | 15–16 ஆகஸ்ட் 2019 | ராகுல் ராமகிருஷ்ணா, பிரியதர்ஷி புல்லிகொண்டா, சுமா கனகலா (தெலுங்கு)
ஜனனி ஐயர், மிர்ச்சி சிவா (தமிழ்)
விஜய் ராகவேந்திரா, அனுபமா கவுடா (கன்னடம்)
முத்து மானி (மலையாளம்) | லுசெயில் விளையாட்டு அரங்கம் | தோஹா |  |  |
# சன் குடும்பம் விருதுகள்

**சன் குடும்பம் விருதுகள்** சன் குடும்பம் விருதுகளுக்குரியவர்களை, பார்வையாளர்கள் தேர்ந்தெடுக்கும் நிகழ்ச்சி ஆகும். இந்த விருது நிகழ்ச்சி 2010ம் ஆண்டு சன் குழுமத்தால் துவங்கப்பட ஒரு சின்னத்திரை விருது நிகச்சி ஆகும்.  
இந்த விருது வழங்கும் நிகழ்ச்சியை சன் குடும்பம் விருதுகள் என்ற பெயரில் நடத்தவிருக்கிறது. சிறந்த நடிகர், நடிகை, வில்லன் என 12 பிரிவுகளில் விருதுக்குரியவர்களை, சன் டிவி பார்வையாளர்கள் தேர்ந்தெடுக்கிறார்கள்.
# சன் குடும்பம் விருதுகள்

## சன் குடும்பம் விருதுகள் 2010

2009ஆம் ஆண்டு ஜனவரி முதல் டிசம்பர் வரை, சன் டிவியில் ஒளிபரப்பான தொடர்களில் சிறப்பாக நடித்தவர்களுக்கு வழங்கப்படும் விருது ஆகும். சன் குடும்பம் விருதுகள் 2010 இந்நிகழ்ச்சியை திரைப்பட நடிகை கஸ்தூரி தொகுத்து வழங்கி உள்ளார். நிகழ்ச்சியில் சில தொடர்களின் காட்சிகள் ஒளிபரப்பாகும். அவற்றைப் பார்த்து அதில் சிறந்தவர்கள் யார் என்று பார்வையாளர்கள் தேர்ந்தெடுத்து எஸ்.எம்.எஸ். மூலம் அனுப்ப வேண்டும்.  
இதைத் தவிர சிறந்த இயக்குநர், சிறந்த வசனகர்த்தா உட்பட தொழில்நுட்பப் பிரிவினருக்கும் நடுவர்கள் மூலம் தேர்ந்தெடுக்கப்பட்டு விருதுகள் வழங்கப்பபட்டன.
# சன் குடும்பம் விருதுகள்

## சன் குடும்பம் விருதுகள் 2012

**சன் குடும்பம் விருதுகள் 2012** முழுக்க முழுக்க பெண்களை கவுரவிக்கும் விழாவாக இது நடத்தப்பட்டது. சன் டி.வியில் நாள்தோறும் காலை முதல் இரவு வரை ஒளிபரப்பாகி வரும் தொடர்கள், அதில் நடித்த சிறந்த கலைஞர்கள், தொழில்நுட்ப கலைஞர்களை தேர்வு செய்து விருது கள் வழங்கப்பட்டன. சன் டிவியுடன் நீண்ட நாட்களாகப் பணியாற்றிய கலைஞர்கள் மற்றும் தொடர்களின் தயாரிப்பாளர்களுக்கும் சிறப்பு விருதுகள் வழங்கப்பட்டன.
# சன் குடும்பம் விருதுகள்

## சன் குடும்பம் விருதுகள் 2018

**சன் குடும்பம் விருதுகள் 2018** முழுக்க முழுக்க பெண்களை கவுரவிக்கும் விழாவாக இது நடத்தப்பட்டது. சன் டி.வியில் நாள்தோறும் காலை முதல் இரவு வரை ஒளிபரப்பாகி வரும் தொடர்கள், அதில் நடித்த சிறந்த கலைஞர்கள், தொழில்நுட்ப கலைஞர்களை தேர்வு செய்து விருது கள் வழங்கப்பட்டன. சன் டிவியுடன் நீண்ட நாட்களாகப் பணியாற்றிய கலைஞர்கள் மற்றும் தொடர்களின் தயாரிப்பாளர்களுக்கும் சிறப்பு விருதுகள் வழங்கப்பட்டன.
# சன் குடும்பம் விருதுகள்

## சன் குடும்பம் விருதுகள் 2019

-
# சன் குடும்பம் விருதுகள்

## சன் குடும்பம் விருதுகள் 2019

#### பொதுவான விருதுகள்

| தொடர் |  |  |
| --- | --- | --- |
| சிறந்த கதாநாயகன் | திருமுருகன் | நாதஸ்வரம் |
| சிறந்த கதாநாயகி | அபிதா | திருமதி செல்வம் |
| சிறந்த தொடர் | திருமதி செல்வம் |  |
| சிறந்த துணை நடிகர் | பொள்ளாச்சி பாபு | தங்கம் |
| சிறந்த துணை நடிகை | சந்தியா | அத்திப்பூக்கள் |
| சிறந்த பொருத்தமான ஜோடி | தீபக், ஸ்ருதி | தென்றல் |
| சிறந்த நடிகை சிறப்பு விருது | ரம்யா கிருஷ்ணன் | தங்கம் |
| வாழ்நாள் சாதனையாளர் விருது | டெல்லி குமார் |  |
| பெண்மையை உயர்த்தும் கவுரவ விருது | தேவயானி | முத்தாரம் |
| நீண்ட நாள் சன் குடும்பத்தில் இருந்ததற்கான விருது | ராதிகா சரத்குமார் | } |
# சன் குடும்பம் விருதுகள்

## சன் குடும்பம் விருதுகள் 2019

#### நடிப்புக்கான விருதுகள்

| தொடர் |  |  |  |
| --- | --- | --- | --- |
| சிறந்த மாமனார் | மகாநதி சங்கர் | நாதஸ்வரம் |  |
| சிறந்த மாமியார் | வடிவுக்கரசி | திருமதி செல்வம் |  |
| சிறந்த மருமகன் | சதீஷ் | அத்திப்பூக்கள் |  |
| சிறந்த மருமகள் | ஸ்ரித்திகா | நாதஸ்வரம் |  |
| சிறந்த கோதரர் | ராதாரவி | செல்லமே |  |
| சிறந்த சகோதரி | அனுராதா | தங்கம் |  |
| சிறந்த தாய் | விஜி சந்திரசேகர் | அழகி |  |
| சிறந்த தந்தை | மவுலி | நாதஸ்வரம் |  |
| சிறந்த வில்லன் | பாலாசிங் | முத்தாரம் |  |
| சிறந்த வில்லி | ராணி | அத்திப்பூக்கள் |  |
| சிறந்த நகைச்சுவை நடிகர் | முனீஸ்ராஜ் | நாதஸ்வரம் |  |
| சிறந்த நகைச்சுவை நடிகை | காவேரி | தங்கம் | } |
# சன் குடும்பம் விருதுகள்

## சன் குடும்பம் விருதுகள் 2019

#### தொழில்நுட்ப கலைஞர்களுக்கான விருதுகள்

| தொடர் |  |  |  |
| --- | --- | --- | --- |
| திரைக்கதை | அமிர்தராஜ், அமல்ராஜ் | திருமதி செல்வம் |  |
| வசனகர்த்தா | வாசு பாரதி | நாதஸ்வரம் |  |
| ஒளிப்பதிவாளர் | வசீகரன் | செல்லமே |  |
| பின்னணி இசை | கிரண் | உதிரிப்பூக்கள் |  |
| எடிட்டர் | கணேஷ் | செல்லமே |  |
| டப்பிங் கலைஞர்கள் | சங்கர் | செல்லமே |  |
| டப்பிங் கலைஞர்கள் | ஜெயவித்யா | தங்கம் | } |
# சன் குடும்பம் விருதுகள்

## சன் குடும்பம் விருதுகள் 2019

#### தயாரிப்பாளர்களுக்கான விருதுகள்

| தயாரிப்பாளர் |  |  |
| --- | --- | --- |
| விகடன் டெலிவிஸ்டாஸ் | பா.சீனிவாசன் |  |
| விஷன் டைம்ஸ் | ராமமூர்த்தி |  |
| அபிநயா கிரியேஷன்ஸ் | ஜி.கிருஷ்ணமுர்த்தி |  |
| சினி டைம்ஸ் | சவுந்தர்ராஜன் |  |
| ஷான் மீடியா | கபிலன் |  |
| சரிகம | பி.ஆர்.விஜயலட்சுமி |  |
| ஹோம் மீடியா | சுஜாதா விஜயகுமார் |  |
| யுடிவி | சந்தோஷ் நாயர் |  |
| திரு பிக்சர்ஸ் | திருமுருகன், நிம்பஸ் குமார் | } |  
- நாதஸ்வரம் 6 விருதுகள்
- தங்கம் 5 விருதுகள்
- திருமதி செல்வம் 4 விருதுகள்
- செல்லமே 4 விருதுகள்
- அத்திப்பூக்கள் 3 விருதுகள்
- தென்றல் 1 விருதுகள்
- முத்தாரம் 1 விருதுகள்
- உதிரிப்பூக்கள் 1 விருதுகள்
- அழகி 1 விருதுகள்
# விக்கிப்பீடியா:Statistics/weekly/29-Dec-2013
| 238 | Pradeep0810 | 0 | 1 | 0 | 0 | 0 | 0 | 0 | 1 | 46 |  |
| 239 | Napithakrish | 0 | 1 | 0 | 0 | 0 | 0 | 0 | 1 | 14 |  |
| 240 | 59.93.11.117 | 0 | 1 | 0 | 0 | 0 | 0 | 0 | 1 | 6 |  |
| 241 | Dineshkumar.srinivas | 0 | 1 | 0 | 0 | 0 | 0 | 0 | 1 | 40 |  |
| 242 | 112.134.17.33 | 0 | 0 | 0 | 0 | 0 | 0 | 1 | 1 | 0 |  |
| 243 | Archaeodontosaurus | 0 | 1 | 0 | 0 | 0 | 0 | 0 | 1 | 52 |  |
| 244 | Lotje | 0 | 1 | 0 | 0 | 0 | 0 | 0 | 1 | 69 |  |
| 245 | 223.234.238.165 | 0 | 0 | 0 | 0 | 0 | 0 | 1 | 1 | 0 |  |
| 246 | 101.222.234.252 | 0 | 0 | 0 | 0 | 0 | 0 | 1 | 1 | 0 |  |
| 247 | 101.222.254.86 | 0 | 0 | 0 | 0 | 0 | 0 | 1 | 1 | 0 |  |
| 248 | 106.193.0.231 | 0 | 1 | 0 | 0 | 0 | 0 | 0 | 1 | 0 |  |
| 249 | 223.187.107.35 | 0 | 1 | 0 | 0 | 0 | 0 | 0 | 1 | 77052 |  |
| 250 | 42.107.175.149 | 0 | 0 | 0 | 0 | 1 | 0 | 0 | 1 | 0 |  |
| 251 | 117.242.24.49 | 0 | 1 | 0 | 0 | 0 | 0 | 0 | 1 | 1 |  |
| 252 | அருண் 123 | 0 | 1 | 0 | 0 | 0 | 0 | 0 | 1 | 0 |  |
| 253 | 68.145.108.232 | 0 | 1 | 0 | 0 | 0 | 0 | 0 | 1 | 1 |  |
| 254 | Librarystc | 0 | 0 | 0 | 1 | 0 | 0 | 0 | 1 | 0 | } |
# விக்கிப்பீடியா:முதற்பக்கக் கட்டுரைகள்/டிசம்பர் 29, 2013

ராவ் சாகேப் **ஆபிரகாம் பண்டிதர்** (1859-1919) புகழ்பெற்ற தமிழிசைக் கலைஞர், சித்த மருத்துவர், தமிழ் கிறித்தவக் கவிஞர். ஆரம்ப காலத்தில் ஆசிரியராக இருந்தவர், பின் தமிழ் இலக்கியத்திலும், தமிழ் மருத்துவத்திலும் கொண்ட ஆர்வத்தினால், முழுநேர மருத்துவராக பயிற்சி பெற்று பணியாற்றலானார். ஆபிரகாம் பண்டிதர் தமிழிசைக்கு ஆற்றிய பணி சிறப்பானது. பழந்தமிழ் இலக்கியங்களில் தமிழிசையை ஆய்ந்த ஆபிரகாம் பண்டிதரின் ஆராய்ச்சி நூலான கருணாமிர்த சாகரத் திரட்டு, தமிழ் இசை வரலாறு, தமிழ் மருத்துவம், இசையாளர்கள் பற்றிய ஒரு கலைக்களஞ்சியமாக நோக்கப்படுகிறது. இரண்டு பாகங்களாக வெளி வந்த இந்நூலில், மிகவும் அறியப்படாத பல தமிழிசை இராகங்கள் ஆராயப்பட்டு சுமார் 95 பாடல்கள் வெளியிடப்பட்டன. அவரே இவற்றை எழுதி, ஒவ்வொன்றுக்கும் இசையமைத்து அவற்றின் சுரங்களையும் வெளியிட்டார். தனது இசையுலக தொடர்புகளை நன்கு பயன்படுத்திய ஆபிரகாம் பண்டிதர், முதன்முதலாக அகில இந்திய இசை மாநாட்டை தஞ்சாவூரில் நடத்தினார். **மேலும்...**
---  
**விண்மீன் உயிரி** அல்லது நட்சத்திர மீன்கள் என்பது முட்தோலிகள் தொகுதியைச் சார்ந்த, அசுட்டெரொய்டியா வகுப்பில் காணப்படும் உயிரினமாகும். உலகக் கடற்பரப்பில் ஏறத்தாழ 2000 விதமான விண்மீன் உயிரி இனங்கள் வசிக்கின்றன, இவை பெருங்கடற் பகுதிகளில் மட்டுமல்லாது துருவக் கடற்பகுதிகளிலும் காணப்படுகின்றன. அலையிடை மண்டலம் தொடங்கி ஆழ்கடல் மண்டலம் வரையிலான பெருங்கடலின் பல்வேறுபட்ட வலயங்களில் இவை வசிக்கின்றன. பலவகைப்பட்ட உடலமைப்புக்களையும் உணவருந்தும் முறையையும் கொண்டுள்ளன. சூழ்நிலையியல், உயிரியல் போன்றவற்றில் முக்கிய பங்கினை வகிக்கின்றது. ஊதாக் கடல் விண்மீன் போன்ற உயிரினங்கள் மறைதிறவு இனக் கருதுகோள் தொடர்பாகப் பரவலாக அறியப்பட்டவையாகும். கலிபோர்னிய கருநீலச்சிப்பி இனங்களை உணவாகப் பயன்படுத்துவதன் மூலம் ஊதாக் கடல் விண்மீன்கள் சூழ்நிலையியல் சமநிலையைப் பேணுகின்றன. இத்தகைய விண்மீன்கள் இல்லாத சந்தர்ப்பத்தில் சிப்பிகளின் எண்ணிக்கை பெருகி, அவை உண்ணும் தாவர வகை அழிக்கப்படும், இது சூழ்நிலையைப் பாதிப்புக்குள்ளாக்கின்றது. **மேலும்...**
# பூதலூர் கிருஷ்ணமூர்த்தி

**பூதலூர் கிருஷ்ணமூர்த்தி** ஒரு கோட்டு வாத்திய கருநாடக இசைக் கலைஞர்.
# பூதலூர் கிருஷ்ணமூர்த்தி

## இசைப்பணி

சென்னை அடையாறு கலாசேத்திராவில் பணியாற்றினார்.
# பூதலூர் கிருஷ்ணமூர்த்தி

## விருதுகள்

- சங்கீத கலாநிதி விருது, 1962; வழங்கியது: சென்னை மியூசிக் அகாதமி
- சங்கீத கலாசிகாமணி விருது, 1968; வழங்கியது: தி இந்தியன் ஃபைன் ஆர்ட்ஸ் சொசைட்டி
# சித்தூர் சுப்பிரமணியம்

**சித்தூர் சுப்பிரமணிய பிள்ளை** (22 சூன் 1898 – 18 அக்டோபர் 1975) என்பவர் ஒரு கருநாடக இசை வாய்ப்பாட்டுக் கலைஞர்.
# சித்தூர் சுப்பிரமணியம்

## பிறப்பு

ஆந்திர மாநிலம் சித்தூர் மாவட்டம் புங்கனூர் என்னும் ஊரில் பிறந்தார். தகப்பனார் பேரையா. தாயார் முகிலம்மாள். இவரது இயற்பெயர் கனகையா, ஆயினும் தனது குருவான நாயனாரின் இயற்பெயரான சுப்பிரமணியம் என்பதை தன் பெயராகக் கொண்டார்.
# சித்தூர் சுப்பிரமணியம்

## இசைப்பயிற்சி

தொடக்கத்தில் தனது பெற்றோரிடம் இசைப் பயிற்சி பெற்றார். ஐந்து வயதிலிருந்தே ஹரிகதை எனப்படும் இசைச் சொற்பொழிவுகள் செய்து வந்தார். பின்னர் காஞ்சிபுரம் நாயினாரிடம் 14 ஆண்டுகள் குருகுல வாச முறையில் இசை கற்றுக்கொண்டார்.
# சித்தூர் சுப்பிரமணியம்

## இசைப் பயணம்

கருநாடக இசை அறியாதவர்களும் மெய்ம்மறந்து கேட்கும் வண்ணம் இசை விருந்து படைக்க வல்லவர். அநுபவத்தையும் கற்பனை ஆற்றலையும் கலந்து மணிக்கணக்கில் இராகம் பாடுவார். இவரது இசைப் பாணி *காஞ்சீபுரம் பாணி* என தனித்தன்மை வாய்ந்தது. சென்னையில் வாழ்ந்து வந்த அவர் இந்தியா முழுவதும் சுமார் 50 ஆண்டுகள் கச்சேரிகள் செய்தார்.  
அவர் தியாகராஜ கீர்த்தனைகளின் அறிவும், லய தேர்ச்சியும் நாடறிந்தவை. தியாகராஜர், முத்துஸ்வாமி ஆகியோரின் அரிய கீர்த்தனங்களை தேடி எடுத்துப் பாடுவதில் வல்லவர். தானே இயற்றிய சில கீர்த்தனைகளை அவர் கொலம்பியா இசைத்தட்டில் பதிவு செய்தார்.
# சித்தூர் சுப்பிரமணியம்

## குருவாக

இவர் குருகுல முறையில் பல மாணாக்கர்களை உருவாக்கினார். அவர்களில் குறிப்பிடத் தகுந்தவர்கள்: மதுரை சோமசுந்தரம், பாம்பே எஸ். இராமச்சந்திரன், சித்தூர் இராமச்சந்திரன், இவரது மகள் ரேவதி இரத்தினசுவாமி இன்னும் சிலர் இவரிடம் இசை கற்றார்கள்.
# சித்தூர் சுப்பிரமணியம்

## குருவாக

### யாழ்ப்பாணத்தில்

இலங்கை, யாழ்ப்பாணம் இராமநாதன் சங்கீத அகாதமியின் தலைவராக 1967ஆம் ஆண்டிலிருந்து 1971 ஆம் ஆண்டு வரை பணியாற்றினார். அவரது மகளும் சங்கீத வித்துவானுமாகிய ரேவதி இரத்தினசாமியின் இசைக் கச்சேரி 2013 அக்டோபரில் யாழ்ப்பாணம் இராமநாதன் அகாதமியில் நடைபெற்றது.
# சித்தூர் சுப்பிரமணியம்

## நூற்றாண்டு விழா

இவரது மகளும் மாணவியுமான ரேவதி இரத்தினசாமி "ஸ்ரீ சுப்பிரமணிய சங்கீத க்ஷேத்திர" என்ற அமைப்பினை ஏற்படுத்தி மாணவர்களுக்கு இசைப் பயிற்சி அளித்து வருகிறார். இந்த அமைப்பின் சார்பில் சித்தூர் சுப்பிரமணியத்தின் நூற்றாண்டு பிறந்த நாள் விழா 2006ஆம் ஆண்டு கொண்டாடப்பட்டது.
- சங்கீத நாடக அகாதமி விருது, 1964. இந்திய இசை, நடன, நாடக தேசிய அகாதமி
- சங்கீத கலாசிகாமணி விருது, 1965. வழங்கியது: தி இந்தியன் ஃபைன் ஆர்ட்ஸ் சொசைட்டி
- பத்மஸ்ரீ
# பாலி சாம் நரிமன்

**பாலி சாம் நரிமன்** (10 சனவரி 1929 - 21 பிப்ரவரி 2024) உலக அளவில் புகழ் பெற்ற சட்ட அறிஞர். இந்தி உச்ச நீதி மன்றத்தின் முதுபெரும் வழக்குரைஞர்.1950இல் பம்பாய் உயர்நீதி மன்றத்தில் தம் வழக்குரைஞர் தொழிலைத் தொடங்கினார்.பல உயரிய பதவிகளை வகித்தார். 1999ஆம் ஆண்டில் நாடாளுமன்ற (மாநிலங்களவை) உறுப்பினர் ஆனார். நீதித்துறையிலும் அரசியல் துறையிலும் அவருடைய கருத்துகள் செவிமடுக்கப்பட்டன. இந்திய அரசியல் சட்டத்தில் வழங்கப் பட்ட உரிமைகளைப் பாதுகாப்பதில் அக்கறை செலுத்தினார்.  
1972 மே முதல் 1975 ஜூன் வரை இந்திய கூடுதல் ஜெனரல் என்னும் பதவியில் இருந்தார். 'நெருக்கடி நிலை' இந்திய அரசு பிறப்பித்ததால் அப்பதவியிலிருந்து விலகினார். 1976ஆம் ஆண்டில் அரசியல் சட்ட 42ஆம் திருத்தம் கொண்டுவரப்பட்டபோது அதனை எதிர்த்தார். அரசியல் துறைக்கும் நீதித்துறைக்கும் இடையே ஏற்படும் சிக்கல்களிலும், ஊழல் ஒழிப்பு, நதிநீர்ச் சிக்கல் போன்ற விதயங்களிலும் தம் சட்ட ஆலோசனைகளைத் தெரியப்படுத்தினார். பார்சி இனத்தைச் சேர்ந்த நரிமன் 1955இல் பாப்சி காண்ட்ராக்டர் என்னும்
பெண்மணியை மணந்தார்.  
இவரது மகன் ரோகின்டன் பாலி நரிமன் இந்திய உச்ச நீதிமன்றத்தில் நீதிபதியாக உள்ளார். அதனால் இவர் சொத்து குவிப்பு வழக்கில், செயலலிதாவுக்காக இந்திய உச்ச நீதிமன்றத்தில் பிணை வாங்க வழக்குரைஞராகப் பணியாற்றியது அறமற்ற செயல் என்ற கருத்து உள்ளது.
# பாலி சாம் நரிமன்

## விருதுகள்

- பத்ம பூசண் விருது (1991)
- பத்ம விபூசன் விருது (2007)
- குரூபர் பரிசு (2002)
# பாலி சாம் நரிமன்

## படைப்புகள்

- Before Memory Fades...(2010), தன்வரலாறு
# ஹெர்ஷெல் விண் ஆய்வகம்

**ஹெர்ஷெல் விண் ஆய்வகம்**, விண்வெளியை ஆய்வதற்காக அமைக்கப்பட்டது. இதை ஐரோப்பிய விண்ணாய்வுக் கழகம் இயக்குகிறது. இது 2009 முதல் 2013 ஆண்டு வரை செயல்பட்டது. அகச்சிவப்பு கதிர்களைப் பயன்படுத்திய உலகின் பெரிய தொலைநோக்கி இதில் உள்ளது குறிப்பிடத்தக்கது. அமெரிக்காவும் தன் நாசா ஆய்வுக் கழகத்தின் மூலம் இந்த திட்டத்தில் இணைந்துள்ளது. ஐரோப்பாவின் பெரிய விண்ணாய்வு திட்டங்களில் இதுவும் ஒன்று. ரொசெட்டா, பிளாங்க், கையா உள்ளிட்ட திட்டங்களுடன் இதுவும் குறிப்பிடத்தக்க ஒன்றாகத் திகழ்ந்தது. இதன் எடை 3,300 கிலோ.  
இது புவியில் இருந்து 1,500,000 கிலோமீட்டர் தொலைவில் எடுத்துச் செல்லப்பட்டு புவியின் சுற்றுப்பாதையில் நிறுத்தப்பட்டது. சர் வில்லியம் ஹெர்ஷெல் என்னும் அறிஞர் அகச்சிவப்புக் கதிரை கண்டிபிடித்தார். அவர் நினைவாக இந்த ஆய்வகத்துக்குப் பெயரிடப்பட்டது.
விண்வெளியில் உள்ள குளிர்ந்த, தூசிபடர்ந்த பொருட்களை கண்டறியும் திறன் இதற்குள்ளது.
இதன் ஆயுள் காலம் இதில் உள்ள குளிர்விப்பானை பொருத்து அமையும். கணக்கெடுப்பின்படி, மூன்றரை ஆண்டுகள் வரை நீடிக்கும் என தெரிய வந்துள்ளது.
# ஹெர்ஷெல் விண் ஆய்வகம்

## வளர்ச்சி

1982இல், ஐரோப்பிய ஆய்வுக் கழகத்தினால், தொலைநோக்கி உருவாக்கத் திட்டம் கொண்டுவரப்பட்டது. இது தொலைவில் உள்ள பொருட்களை அகச்சிவப்பு கதிர்களின் மூலம் கண்டறிய பயன்படும். உயர்தர வெளியீட்டை தரும் திட்டம் செயற்படுத்தப்பட்டது. 1993இல் உருவாக்கம் முடிந்தது. புவியின் சுற்றுவட்டப் பாதையில், லகிராஞ்சி புள்ளியில் இதை நிறுத்தி செயற்பாடுகளைச் செய்வது என முடிவெடுக்கப்பட்டது. 2009இல் விண்ணை நோக்கி செலுத்தப்பட்டது. இதற்கு ஆன செலவு 1,100 மில்லியன் யூரோக்கள் என கணக்கிடப்பட்டுள்ளது. இதற்கான வடிவமைப்பு, ஏவுதல், திட்டச் செலவுகள், ஆய்வுகள் உள்ளிட்ட அனைத்திற்குமான செலவே இந்த தொகை.
# ஹெர்ஷெல் விண் ஆய்வகம்

## பயன்பாடு

இது சூரியக் குடும்பம், பால்வீதி பகுதியில் உள்ள பொருட்களிடமிருந்து ஒளியைப் பெறுவதில் சிறப்பு பெற்றிருந்தது. பல பில்லியன் ஒளி ஆண்டுகள் தொலைவில் இருந்த பொருட்களைப் பற்றி ஆயவும் திறன் பெற்றிருந்தது.
இதன் முதன்மை ஆய்வுப் பணிகள் நான்கு. அவை:
- அண்டங்களின் தோற்றமும் பரிணாமமும்
- நட்சத்திரங்களின் தோற்றமும் விண்வெளியில் உள்ள பொருட்களுடனான தொடர்பும்
- சூரியக் குடும்பத்தில் உள்ள பொருட்களில் உள்ள வேதிகூட்டுப் பொருட்களை ஆய்தல்
- பேரண்டம் முழுவதிலும் உள்ள மூலக்கூறுகள் பற்றி ஆய்தல்
இதன் செயல்பாட்டுக் காலத்தில், 35,000 அவதானிப்புகளை வெளியிட்டது. பல்வேறு ஆய்வுத் திட்டங்களுக்கு தேவைப்பட்ட தகவல்களையும் திரட்டித் தந்தது.
# ஹெர்ஷெல் விண் ஆய்வகம்

## கருவிகள்

அகச்சிவப்புக் கதிர்களைக் கொண்டு, மில்லிமீட்டருக்கும் குறைவான அலைக்கற்றையின் மூலம் செயல்படுத்தப்பட்ட முதல் திட்டம் இதுவே. 3.5 மீட்டர் அகலத்துடன், பெரிய கண்ணாடியைக் கொண்டது. விண்வெளியில் வைக்கப்பட்டுள்ள பெரிய கண்ணாடியைக் கொண்ட தொலைநோக்கி இது. கண்ணாடி கிளாசில் செய்யப்படாமல், சிலிக்கான் கார்பைடில் செய்யப்பட்டது.  
குறைந்த வெப்ப நிலையைக் கொண்ட மூன்று சென்சர்களில் கண்ணாடியின் ஒளி பிரதிபலிக்கப்பட்டது.
கருவிகளை குளிர்விக்க 2300 லிட்டர் நீர்ம நிலை ஹீலியம் பயன்பட்டது. இது தீரும் வரை இந்த ஆய்வகம் செயல்படும். குறைந்தது மூன்றாண்டு காலம் இருக்கும் என எண்ணினர்.
இதனுடன் அமூன்று உணரிகள் சேர்க்கப்பட்டிருந்தன.
- ஒளியைக் கண்டறியும் கேமரா, ஸ்பெக்ற்றோமீட்டர்
:படமெடுக்கும் கேமராவும், ஸ்பெக்ற்றோமீட்டர்களும் இணைக்கப்பட்டன. இந்த ஸ்பெக்ற்றோமீட்டர் -63 டெசிபல் அளவுள்ள சிக்னல்களையும் கண்டறியும் திறன் கொண்டது.
- ஸ்பெக்ற்றல் அண்ட் போட்டோமெற்றிக் இமேஜிங் ரிசீவர் : (ஒளிவழியாக படமெடுத்தல்)
:இதிலும் கேமராவும் ஸ்பெக்ற்றோமீட்டர்களும் இணைக்கப்பட்டன. இவற்றின் பயன்பாடு வேறுபட்டது. 2 மில்லிஜான்ஸ்கை அளவிற்கும் அதிகமான ஒளியைக் கண்டறியும் திறன் பெற்றிருந்தன.A
இதை பல நாடுகளைச் சேர்ந்த வெவ்வேறு அமைப்புகள் இணைந்து வடிவமைத்தன.
- தூர அகச்சிவப்புக் கதிர்களுக்கான ஹெடிரோடைன் கருவி
இவற்றில் சிலவற்றைச் செய்ய நாசா உதவியது.
இதற்கான உதவிக் கருவியும் செய்யப்பட்டது. அதன் அமைப்பும் செயற்பாடுகளும் பிளாங்க் திட்டத்தின் உதவிக் கருவியை ஒத்திருந்தது குறிப்பிடத்தக்கது.  
ஆற்றல் தேவையை நிறைவு செய்ய சூரிய ஒளி பயன்படுத்தப்பட்டது. சூரிய ஒளியை சேமிக்க செல்கள் பயன்படுத்தப்பட்டன. மின்கலமும், ஆற்றலைக் கட்டுப்படுத்தும் பகுதியும் இணைக்கப்பட்டிருந்தன.
# ஹெர்ஷெல் விண் ஆய்வகம்

## ஏவுதல்

கேன்ஸ் மண்டிலியு விண் ஆய்வகத்தில் விண்கலம் வடிவமைக்கப்பட்டது. பிரெஞ்சு கயானாவில் உள்ள கயானா விண்ணாய்வு மையத்தில் இருந்து ஏவப்பட்டது. 2009 இல் மே 14 ஆம் நாளில், பிளாங்க் விண்கலத்துடன் இணைத்தே அனுப்பப் பட்டது. நீள்வட்ட சுற்றுப்பாதையில் நிறுத்தப்பட்டது. இது
சூன் 14 ஆம் நாளில் விண்கலத்தை கட்டுப்படுத்தி, தொடர்பு கொண்டனர். சில நாட்களுக்குப் பின்னர், விண்ணில் எடுத்த படங்களை அனுப்பியது. புவியில் இருந்து ஒன்றரை மில்லியன் கிலோமீட்டர் தொலைவில், லகிராஞ்சியன் புள்ளியில் நிறுத்தப்பட்டது.
# ஹெர்ஷெல் விண் ஆய்வகம்

## கண்டுபிடிப்புகள்

சூலை 21, 2009 இல் இத்திட்டம் வெற்றிகரமாக தொடங்கப்பட்டது. நட்சத்திரத்தின் உருவாக்கம் குறித்த ஆய்வை மேற்கொண்டது. புவியில் இருந்து தொலைநோக்கிகளின் மூலம் கண்டறிந்து உறுதி செய்யப்பட்டது, முன்னர் நெபுலா என கணிக்கப்பட்ட இடம் ஒன்று இந்த ஆய்வின் மூலம் நட்சத்திரம் உருவாகும் இடம் என்று அறியப்பட்டுள்ளது.  
2010 சூலையில், இதன் ஆய்வு முடிவுகளைக் கொண்டு வானியல், வானியற்பியலில் பல ஆய்வேடுகள் வெளியிடப்பட்டன. மீண்டு 2010 அக்டோபரில் மற்றோர் ஆய்வு வெளியானது. இக்காலகட்டத்தில், இதன் கருவி ஒன்று செயலிழந்தது.  
2011 ஆகஸ்டில், விண்வெளியில் ஆக்சிஜன் மூலக்கூறு நிலையில் இருப்பது கண்டறியப்பட்டு, உறுதிபடுத்தப்பட்டது. இது ஹார்ட்லி என்ற குறுங்கோளில் உள்ள டியூட்டரியம் அளவினை கணக்கிட்டது. பூமியில் தண்ணீர் இருப்பதற்கு இதுவும் ஒரு காரணமாக இருக்கலாம் எனக் கருதப்பட்டது. அக்டோபரில், பெருங்கடலில் உள்ள நீரின் ஆவியைப் போன்றே வேறு நட்சத்திரத்திலும் இருப்பதைக் கண்டறிந்தது. அண்ட வெடிப்பின் காரணமாக நட்சத்திரங்கள் தோன்றியதாகவும் இதன் ஆய்வுக் குழுவினர் கண்டறிந்தனர். இதன் இறுதிக்காலத்தில், வியாழன் (ஜுபீடரில்) நீர் இருப்பதற்கு காரணமாக அருகில் உள்ள குறுங்கோள் ஒன்றின் சிதைவு கண்டுபிடிக்கப்பட்டது.
2013 ஏப்பிரல் 29இல், இதில் இருந்த குளிர்விப்பானும் தீர்ந்தது. இதன் மூலம், இந்த கருவி செயலிழக்கும் நிலையை அடைந்தது. இந்த திட்டம் முடிவுக்குக் கொண்டுவரப்பட்டது. இதை சூரியனை நோக்கியோ, நிலவை நோக்கியோ நகர்த்தலாம் என்ற யோசனைகள் முன்வைக்கப்பட்டன. சூரியனை நோக்கி நகர்த்துவது என்று முடிவானது.
2013 சூன் 17இல், இந்த திட்டம் முடிக்கப்பட்டது. இதனுடன் பூமியில் இருந்த ஆய்வகத்திற்கான தொடர்புகள் முடக்கப்பட்டன. இதன் கருவிகளும் செயலிழக்குமாறு செய்யப்பட்டன. விண்ணில் நிலைநிறுத்தப்பட்டு வெற்றிகரமாக முடிக்கப்பட்ட திட்டங்களில் இதுவும் ஒன்று.
# வெப்ப மீட்பு நீராவி உருவாக்கி

**வெப்ப மீட்பு நீராவி உருவாக்கி (HRSG)** என்பது வேறு ஒரு வெப்ப கலனில் இறுந்து வரும் மீள் வெப்பத்தைப் (Exhaust gas) பயன்படுத்தி நீராவி தயாரிக்கும் இயந்திரம்.
# வெப்ப மீட்பு நீராவி உருவாக்கி

## வகைகள்

### வெளிவரும் வளிமத்தின் படி(Exhaust gas)

#### செங்குத்து வெப்ப மீட்பு நீராவி உருவாக்கி (Vertical)

- இதில் வெளிவரும் வளிமம் (Exhaust gas) செங்குத்தாகவும் , நீர் கிடைமட்டமாகவும் செல்லும்.
# வெப்ப மீட்பு நீராவி உருவாக்கி

## வகைகள்

### வெளிவரும் வளிமத்தின் படி(Exhaust gas)

#### கிடைமட்ட வெப்ப மீட்பு நீராவி உருவாக்கி(Horizontal)

- இதில் வெளிவரும் வளிமம் (Exhaust gas) கிடைமட்டமாகவும் , நீர் செங்குத்தாகவும் செல்லும்.
# வெப்ப மீட்பு நீராவி உருவாக்கி

## வகைகள்

### அழுத்த மட்டத்தின் படி(Pressure level)

##### ஒற்றை அழுத்த வெப்ப மீட்பு நீராவி உருவாக்கி(single)
- இதில் வெப்ப மீட்பு நீராவி உருவாக்கி ஒரே ஒரு நீராவி உருளையை கொண்டுள்ளது மேலும் நீராவி ஒற்றை அழுத்தத்தில் உற்பத்தி செய்யப்படுகிறது.  
##### பல்திற அழுத்த வெப்ப மீட்பு நீராவி உருவாக்கி(multiple)
- இதில் வெப்ப மீட்பு நீராவி உருவாக்கி இரண்டு அல்லது மூன்று நீராவி உருளையை கொண்டுள்ளது மேலும் நீராவி பல்திற அழுத்தத்தில் உற்பத்தி செய்யப்படுகிறது(மிகை அழுத்தம் , இடைநிலை அழுத்தம் , குறை அழுத்தம்)
# வெப்ப மீட்பு நீராவி உருவாக்கி

## முக்கிய பாகங்கள்

1. ஊட்டு நீர் முன் சூடாக்கி (Economizer).
- இந்த அமைப்பு ஊட்டி நீர் குழாயுடன் இணைக்கப்பட்டுள்ளது. இது ஊட்டி நீரை ஓரளவிற்கு சூடுபடுத்தி உயரழுத்த உருளைக்குச் செலுத்துகிறது.  
2. ஆவியாக்கக் கலம் (Evaporator).
- இதன் “நுழைவு முனை” உருளைகளின் அடிப்பகுதியுடனும், “வெளியேற்றி முனை” உருளைகளின் நடுப்பகுதியுடனும் குழாய்களின் மூலம் இணைக்கப்பட்டிருக்கும். இது உயரழுத்த உருளை மற்றும் குறைவழுத்த உருளைகளுக்காக தனித்தனியாக அமைக்கப்பட்டுள்ளது.உருளைகளின் அடிப்பகுதியில் உள்ள சூடான நீரினை சற்று நீராவியாக மாற்றி, நீரும் நீராவியும் (SATURATED STEAM) கலந்த கலவையாக உருளைகளின் நடுப்பகுதிக்கு தானியங்கி சுழற்சி முறையில் செலுத்தும் வண்ணம் இது அமைக்கப்பட்டுள்ளது.
3. மீ வெப்பமைவு(superheater).
- இந்த அமைப்பின் “நுழைவு முனை” உயரழுத்த உருளையின் மேற்பகுதியுடன் குழாய்களின் மூலம் இணைக்கப்பட்டிருக்கும். உயரழுத்த உருளையில் உள்ள நீரும் நீராவியும் கலந்த கலவையானது (SATURATED STEAM) இந்த அமைப்பின் வழியாகச் செல்லும் போது, மேலும் சூடாக்கப்பட்டு அழுத்தப்பட்ட நீராவியாக மாற்றப்பட்டு “வெளியேற்றி முனை” வழியாக நீராவிச்சுழலிக்குள் செலுத்தப்படும்.  
4. நீர் முன்சூடாக்கி (water preheater).
- இது நீரை ஊட்டு நீர் முன் சூடாக்கிக்கு (Economizer) அனுப்பும் முன் சற்று சூடாக்கி அனுப்பும் பகுதி.
5. உருளை(DRUM)
- இதில் உயரழுத்த உருளை(HP drum) மற்றும் குறைவழுத்த உருளை (LP drum) என்று இரண்டு வகையான உருளைகள் உள்ளன. உயரழுத்த உருளையானது வெப்ப மீட்பு நீராவி உருவாக்கி தொகுப்பிற்கான நீர் மற்றும் நீராவியை தொகுத்து வழங்கும் பணிக்காகவும், குறைவழுத்த உருளையானது நீர் மற்றும் நீராவியின் மறு சுழற்சி பணிக்காகவும் பயன்படுத்தப்படுகின்றன.  
6. உள்ளீட்டு குடுவை (Inlet duct).
- இது எரிவளிச் சுழலில் இருந்து வரும் அனல் வளியை(exhaust gas) வெப்ப மீட்பு நீராவி உருவாக்கிக்குள் அனுப்பும் நுழைவு வாயில் போன்ற அமைப்பு ஆகும்.  
7. உறை (Casing).
- ஆனது, ஊட்டு நீர் முன் சூடாக்கி(ECONOMIZER),ஆவியாக்கக் கலம்(EVOPORATOR),மீ வெப்பமைவு(SUPER HEATER) ஆகிய அமைப்புகள் அடங்கிய தொகுப்பினை சூடேற்றுவதற்காக பயன்படும் அனல் வளியை(exhaust gas) வெளியேறவிடாமல் அத்தொகுப்பினைச் சுற்றிலும் கவசமாய்ப் பயன்படும் ஓர் அமைப்பு ஆகும்.  
8. வெளியீட்டு குடுவை ( Outer duct).
- இது “வெப்ப மீட்பு நீராவி உருவாக்கியினுள் பயன்படுத்தப்பட்ட அனல் வளியை வெளியேற்றப்பயன்படும் அமைப்பு.  
9. ஓசையடக்கி (Silencer).  
- ஓசையடக்கி வெளியீட்டு குடுவையுடன் உள்ளே பொருத்தப்பட்டிருக்கும். மிகுந்த இரைச்சலுடன் வெளியேறும் அனல் வளியின் இரைச்சலைக் குறைப்பது இதன் பணியாகும்.  
10.புகைக்கூண்டு (Chimeny).  
- பயன்படுத்தப்பட்ட அனல் வளியானது புகையாக வெளியேறும்பொழுது, அது சுற்றுச்சூழலை பாதிக்காமல் இருக்க மிக உயரத்தில் வெளியேற்ற புகைக்கூண்டு பயன்படுகிறது.
# வெப்ப மீட்பு நீராவி உருவாக்கி

## இயங்கும் முறை

- எரிவளிச் சுழலியிலிருந்து வெளிவரும் அனல் வளியானது(exhaust gas) வெப்ப மீட்பு நீராவி உருவாக்கின் வெளியீட்டுக்குடுவை வழியாக உள்ளே நுழைந்து அனைத்து வெப்ப மாற்றிகளையும் (Heat exchangers) கடந்து வெளியீட்டுக்குடுவை வழியாகச் சென்று புகைக்கூண்டு மூலம் வெளியேற்றப்படும்.
- இச்சமயத்தில், ஊட்டி நீர்(FEED WATER) ஆனது ஊட்டு நீர் முன் சூடாக்கில்( Economizer) அனல் வளியால்(exhaust gas) சற்று சூடாக்கப்பட்டு உயரழுத்த உருளையினைச் சென்றடையும்.
- உயரழுத்த உருளையினைச்(HP Drum) சென்றடைந்த நீரானது மீண்டும் உருளையின் அடிப்பகுதியில் இணைக்கப்பட்டுள்ள குழாய்களின் வழியாக ஆவியாக்கக் கலனைச் (Evaporator) சென்றடையும். ஆவியாக்கக் கலனைச் (Evaporator) சென்றடைந்த நீரானது அனல் வளியால் மேலும் சூடாக்கப்பட்டு நீரும் நீராவியும் (SATURATED STEAM) கலந்த கலவையாக மாறி சற்று அழுத்ததுடன் மீண்டும் உயரழுத்த உருளைக்கே(HP drum) சென்றடையும். இது ஒரு ‘தானியங்கிச்” சுழற்சி முறை ஆகும்.
- இவ்வாறு, உயரழுத்த உருளையைச் சென்றடைந்த நீரும் நீராவியும் கலந்த கலவையில் (SATURATED STEAM) நீரானது உருளையின் அடிப்பகுதியையும், நீராவியானது உருளையின் மேற்பகுதியையும் சென்றடையும். உருளையின் அடிப்பகுதியில் உள்ள நீர் மீண்டும் ஆவியாக்கக் கலனுக்குச் (Evaporator) செல்லும், மேற்பகுதியில் உள்ள நீராவியானது அங்கு அமைக்கப்பட்டுள்ள குழாய்களின் வழியாக மீ வெப்பமைவு(super heater)க்குள் செல்லும்.
- இந்த மீ வெப்பமைவுனுள் (super heater) நீராவியானது மேலும் சூடாக்கப்பட்டு மிகுந்த அழுத்தமாக்கப்படும். இவ்வாறு மாற்றப்பட்ட உயரழுத்த நீராவியானது மீ வெப்பமைவுனுள் இணைக்கப்பட்டுள்ள உயரழுத்த நீராவிக் குழாயின் வழியாகச் சென்று நீராவிச்சுழலிக்குள் புகுந்து அதில் உள்ள இதழ்களைச் சுழற்றும். இவ்வாறு, சுழற்றப்பட்ட இதழ்களால் மின்சாரம் தயாரிக்கப்படுகிறது.
- (குறிப்பு : வெப்ப மாற்றிகளி மீ வெப்பமைவு(super heater)ஆனது அனல் வளிப் பாதையில் முதலாவதாகவும், ஆவியாக்கக் கலம் (Evaporator) ஆனது இரண்டாவதாகவும், ஊட்டு நீர் முன் சூடாக்கி (Economizer) மூன்றாவதாகவும் அமைக்கப்பட்டிருக்கும்.)
# தேசிய குழந்தைகள் அறிவியல் மாநாடு

**தேசிய குழந்தைகள் அறிவியல் மாநாடு** (*National Children Science Congress NCSC*) National Children Science Congress இந்தியாவில் நடத்தப்படும் குழந்தைகளுக்கான ஒரு நிகழ்வு. 1993லிருந்து, கடந்த 31 ஆண்டுகளாக இந்தியா முழுவதும், அனைத்து மாநிலங்களிலும் ஒவ்வொரு ஆண்டும் நடத்தப்பட்டு வருகிறது. இதனை இந்திய அரசின் தொழில் நுட்பத்துறையும், தேசிய அறிவியல் தொழில்நுட்ப பரிமாற்றக் குழுமமும், மற்றும் ஆர்விபிஎஸ்பியும் (Rashtriya Vigyan Evan Prodyogiki Sanchar Parishad RVPSP), இணைந்து நடத்துகின்றன. மாநிலங்களின் அறிவியல் தொழில் நுட்பக்கழகம் / தன்னார்வல இயக்கங்கள் இதில் பங்கேற்று இதனை ஒருங்கிணைத்து நடத்தி வருகின்றன. இந்தியாவின் மற்ற மாநிலங்களில், அரசு சார்ந்த அமைப்புகளும், தமிழ்நாடு, புதுச்சேரி மற்றும் ஆந்திராவில் தன்னார்வல அமைப்புகளும் நடத்தி வருகின்றன. அகில இந்திய மக்கள் அறிவியல் கூட்டமைப்பைச் சேர்ந்த, புதுவை அறிவியல் இயக்கம் புதுவையிலும், தமிழ்நாடு அறிவியல் இயக்கம், தமிழ்நாட்டிலும் இதனை கடந்த 31 ஆண்டுகளாக, சிறப்புடன் நடத்தி வருகின்றன.
# தேசிய குழந்தைகள் அறிவியல் மாநாடு

## நோக்கம்

- இளம் வயதிலேயே குழந்தைகளின் ஆர்வத்தைத் தூண்டி, சிந்தனையை வளர்த்து, அதற்கு அறிவியல் கண்ணோட்டத்தோடு உரிய வடிவம் கொடுக்கும் நல்ல வாய்ப்பை ஏற்படுத்தித் தருவது
- இளம் விஞ்ஞானிகளை உருவாக்குவது
- அறிவியல் மனப்பான்மையை வளர்ப்பது
# தேசிய குழந்தைகள் அறிவியல் மாநாடு

## நடத்தப்படும் காலம்

ஒவ்வொரு ஆண்டும், டிசம்பர் மாதம் 27 -31 தேதிகளில், தேசிய குழந்தைகள் அறிவியல் மாநாடு, ஏதாவது ஒரு மாநிலத் தலைநகரில் நடக்கும். பொதுவாக இதில், இந்தியாவின் முதல் குடிமகனான குடியரசுத் தலைவர் பங்கேற்று, மாணவர்களுக்கு, இளம் விஞ்ஞானி பட்டமும், சான்றிதழும், பரிசும் கொடுப்பார்.
# தேசிய குழந்தைகள் அறிவியல் மாநாடு

## கருப்பொருள்

தேசிய குழந்தைகள் அறிவியல் மாநாட்டுக்கான கருப் பொருளை இந்திய அரசின் அறிவியல் தொழில் நுட்பத்துறை, உலகின் அன்றைய சூழல் மற்றும் தேவையை ஒட்டி தேர்ந்தெடுக்கும். ஒவ்வொரு இரண்டு ஆண்டுக்கு ஒரு முறை இந்த தலைப்பு மாறுபடும். இந்த மாநாட்டின் கருப் பொருள் **ஆற்றல்** இதன் கீழ் குழந்தைகள், 6 துணைத்தலைப்புகளில் ஆய்வு அறிக்கை சமர்ப்பிப்பார்கள்.
# தேசிய குழந்தைகள் அறிவியல் மாநாடு

## விதிமுறைகள்

- இந்தியா முழுவதிலும் உள்ள 10-17 வயதுள்ள குழந்தைகள் இதில் பங்கேற்கலாம்.
- பங்கேற்பதற்கான ஒரே தகுதி வயது மட்டும்தான்
- பள்ளிக்குழந்தைகளும், பள்ளி சாராக் குழந்தைகளும், இரவுப்பள்ளியில் படிப்பவர்களும், படிப்பை இடைவிட்ட குழந்தைகளும் கூட இதில் பங்கேற்கலாம்.
- இக்குழந்தைகள் அறிவியல் தொழில் நுட்ப குழுமம் அறிவித்த மையப் பொருள் பற்றி சுமார் மூன்று மாத காலம் குழுவாக ஆய்வு செய்ய வேண்டும்.
- குழுவின் எண்ணிக்கை 2 - 5 பேர் மட்டுமே.
- குழந்தைகளின் குழு, ஆய்வினை சுமார் 3 மாத காலம் ஒரு வழிகாட்டி ஆசிரியரின் துணையுடன் செய்ய வேண்டும்.
- ஆய்வு எப்போதும், உள்ளூர் பிரச்சினைகள், தகவல்கள், செயல்பாடுகள் உள்ளதாய் இருக்க வேண்டும்.
- ஒரு மாவட்டத்துக்காரர் அடுத்த மாவட்ட தகவல்களை எடுத்து ஆய்வு செய்தல் கூடாது.
- தலைப்பே தன்னிலை விளக்கம் தருவதாக இருக்க வேண்டும்.
- தினந்தோறும் அதற்கான நாட்காட்டி எழுத வேண்டும்.
- ஆய்வு சோதனையாகவோ, கணக்கெடுப்பு முறையாகவோ, மக்களின் பிரச்சனைகளை மையப்படுத்தியோ இருக்கலாம்.
- உயிர்ப் பொருள்கள், ஆபத்து விளைவிக்கும் பொருள்கள் மற்றும் மனிதனின் உணவு/பானம் போன்றவற்றில், ஆய்வுகள் செய்தல் கூடாது.
- ஆய்வின் கருத்தினை இளநிலை வயதினர் (10-13) 2500 வார்த்தைகளுக்கு மிகாமலும், மேனிலை வயதினர் (14 -17) 3,500 வார்த்தைகளுக்கு மிகாமலும் ஆய்வறிக்கை தயார் செய்ய வேண்டும்.
- மேலும் ஆய்வறிக்கைக்கான செலவு ரூ 250 க்கு மேல் ஆகக் கூடாது.
# தேசிய குழந்தைகள் அறிவியல் மாநாடு

## தேர்வு முறைகள்

அறிக்கையை மாணவர்கள், மாவட்ட மாநாட்டில் சமர்ப்பிப்பார்கள். அதிலிருந்து மாநில மாநாட்டிற்கு அறிக்கை தெரிவு செய்யப்படுகிறது. பின்னர், தேசிய மாநாட்டிற்குக் குழந்தைகளின் அறிக்கைகள் தேர்ந்தெடுக்கப்படுகிறது. எல்லா நிலைகளிலும், பங்கு பெறும் குழந்தைகளுக்கு இளம் விஞ்ஞானி சான்றிதழும், பரிசும் தரப்படுகிறது.  
குழந்தைகள் அறிவியல் மாநாட்டில், ஆய்வறிக்கை சமர்ப்பிக்கும் குழந்தைகள், மதிப்பீட்டாளர் முன்பு உரையாடல்/நேர்காணலும் செய்ய வேண்டும். இங்கு குழந்தைகள், தங்கள் ஆய்வறிக்கைக்கான பிரச்சினை மற்றும் தீர்வையும் சொல்லுவார்கள்.  
ஒரு மாவட்டத்தில் சுமார் 200 ஆய்வறிக்கைகள் என்றால், ஒவ்வொரு ஆண்டும் இந்த தகவல்கள் தமிழ்நாடு முழுவதும் சுமார் 200 X 5 X 30 =30,000 குழந்தைகளுக்கு இந்த அறிவுத்தேடல் நடை பெறுகிறது. இந்தியா முழுவதும், சுமார் 90 ,0000 குழந்தைகள் இதில் பங்கேற்கின்றனர்.  
தேசிய குழந்தைகள அறிவியல் மாநாடு நடைபெறும் இடத்தில், ஒரே நாளில், அனைத்து மாநிலங்களையும் சேர்ந்த குழந்தைகள், சாதி, மதம், இனம், மொழி கடந்து சந்தோஷமாய் கூடி விளையாடி இருப்பார்கள், அங்கேதான், உண்மையான தேசிய ஒற்றுமையும், ஒருமைப்பாடும் காணப்படுகிறது. மேலும் கடந்த 8 ஆண்டுகளாக, தெற்கு ஆசிய நாடுகளான, நேபாளம், பூடான், பர்மா, மலேசிய, தாய்வான் நாடுகள் பங்கேற்கின்றன.
# தேசிய குழந்தைகள் அறிவியல் மாநாடு

## இதுவரை நடைபெற்ற இடங்கள்

- 2005 -புவனேஸ்வர்
- 2006 -சிக்கிம்
- 2007 -பாராமதி
- 2008 -நாகாலாந்து
- 2009 -குஜராத்
- 2010 -சென்னை
- 2011 ஜெய்பூர்
- 2012 -வாரணாசி
- 2013 -போபால்
- 2014 -பெங்களூரூ
# உள்ளடக்கம் (திரைப்படம்)

இது கமல் இயக்கத்தில் 1991 ஆண்டில் வெளியான மலையாளத் திரைப்படம். இதில்
மோகன்லால், முரளி, அமலா, சோபனா ஆகியோர் முதன்மை வேடங்களில் நடித்துள்ளனர். சிறந்த நடிகர், சிறந்த இயக்குநர், இது சிறந்த டப்பிங் ஆகியவற்றிற்கான கேரள அரசின் விருதுகளை பெற்றுள்ளது.
# உள்ளடக்கம் (திரைப்படம்)

## நடிகர்கள்

| நடிகர் | கதாபாத்திரம் |
| --- | --- |
| மோகன்லால் | சண்ணி ஜோசப் |
| முரளி | றோய் |
| எம். ஜி. சோமன் | மாத்தச்சன் |
| ஜகதி ஸ்ரீகுமார் |  |
| அசோகன் | கிஷோர் |
| குஞ்சன் | பிரெட்டி |
| இன்னசென்ட் | குஞ்ஞச்சன் |
| கிருஷ்ணன்குட்டி நாயர் |  |
| சைனுத்தீன் | சக்ரபாணி |
| டி. பி. மாதவன் |  |
| அமலா | ரேஷ்மா |
| சோபனா | ஆனி |
| சியாமா |  |
| கவியூர் பொன்னம்மா |  |
| சீனத்து | ரீனா |
| பிலோமினா |  |
| சுகுமாரி | } |
# உள்ளடக்கம் (திரைப்படம்)

## இசை

கைதப்ரம் தாமோதரன் நம்பூதிரி எழுதிய பாடல்களுக்கு, ஔசேப்பச்சன் இசையமைத்துள்ளார்.
; பாடல்கள்
1. மாயாத்த மாரிவில்லிதா – எம். ஜி. ஸ்ரீகுமார், சித்ரா
1. பாதிராமழயேதோ – கே. ஜே. யேசுதாஸ்
1. அந்திவெயில் பொன்னுருகும் – கே. ஜே. யேசுதாஸ், சுஜாதா மோகன்
1. பாதிரா மழையேதோ – கே. ஜே. யேசுதாஸ், சித்ரா
1. பாதிரா மழையேதோ – சித்ரா
# உள்ளடக்கம் (திரைப்படம்)

## பணியாற்றியோர்

| பணி | செய்தவர் |  |
| --- | --- | --- |
| ஒளிப்பதிவு | சாலு ஜோர்ஜ் |  |
| தொகுப்பாளர் | கே. ராஜகோபால் |  |
| கலை | றோய் பி. தோமஸ் |  |
| துணை இயக்குநர் | லால்ஜோஸ் | } |
# உள்ளடக்கம் (திரைப்படம்)

## விருதுகள்

; 1991 கேரள அரசின் திரைப்பட விருதுகள்
- சிறந்த நடிகர்: மோகன்லால் (அபிமன்யு, கிலுக்கம் ஆகிய படங்களுக்காக)
- சிறந்த இயக்குநர்: கமல்
- சிறந்த டப்பிங் கலைஞர்: பாக்கியலட்சுமி
# என்றெ சூர்யபுத்ரிக்கு

இது ஃபாசில் இயக்கத்தில் 1991-ல் வெளியான மலையாளத் திரைப்படம். சுரேஷ் கோபி, அமலா, ஸ்ரீவித்யா ஆகியோர் முதன்மை கதாபாத்திரங்களில் நடித்துள்ளனர்.
# என்றெ சூர்யபுத்ரிக்கு

## நடிகர்கள்

- சுரேஷ் கோபி
- எம். ஜி. சோமன்
- அமலா
- ஸ்ரீவித்யா
# இன் த லைன் ஆஃப் ஃபயர்

**இன் த லைன் ஆஃப் ஃபயர்** (In the Line of Fire) என்பது பாகிஸ்தான் முன்னாள் அதிபர் பெர்வேஸ் முஷாரஃப் எழுதிய புத்தகம் ஆகும். இப்புத்தகமானது 2006 ஆம் ஆண்டு செப்டம்பர் மாதம் 25 ஆம் தேதி வெளியிடப்பட்டது. இந்தப் புத்தகம் பெர்வேஸ் முஷாரஃபின் நினைவுகளின் தொகுப்பு ஆகும். அவரது சுயசரிதை என்ற விளம்பரத்தோடு வெளியிடப்பட்டது.
# இன் த லைன் ஆஃப் ஃபயர்

## உள்ளடக்கம்

இப்புத்தகத்தில் முஷாரஃபின் தனிப்பட்ட வாழ்க்கை மற்றும் தேசிய சர்வதேச விஷயங்கள் அடங்கியுள்ளது. அவர் அவரது இளமைக் காலத்தைப் பற்றியும் அவரது கல்வி மற்றும் துருக்கியில் அவர் கழித்த வாழ்க்கையைப் பற்றியும் இப்புத்தகத்தில் எழுதியுள்ளார். மேலும் அவர் அதிகாரத்தில் மற்றும் ஆட்சியில் இருந்த போது நடந்த நிகழ்வுகளையும் எழுதியுள்ளார். இதில் அவர் பாகிஸ்தான் ராணுவத்தில் பணியாற்றிய போது நடந்த நிகழ்ச்சிகளையும் எழுதியுள்ளார்.
# இன் த லைன் ஆஃப் ஃபயர்

## மொழிபெயர்ப்பு

இப்புத்தகம் ஆங்கிலம், உருது தவிர இந்திய மொழிகளில் இந்தி, தமிழ் மற்றும் வங்காள மொழிகளில் வெளியானது.
# இன் த லைன் ஆஃப் ஃபயர்

## மொழிபெயர்ப்பு

### தமிழில்

இப்புத்தகம் பல்வேறு இந்திய மொழிகளில் மொழிபெயர்க்கப்பட்டுள்ளது. தமிழில் கிழக்கு பதிப்பகம் வெளியீடாக *உடல் மண்ணுக்கு* என்ற தலைப்பில் வெளியாகியுள்ளது. இப்புத்தகம் ரூபாய் 250 விலையில் 2007 ஆம் ஆண்டு ஜனவரி 10 ஆம் தேதி 30 ஆவது சென்னை புத்தகக் கண்காட்சியில் வெளியானது.
# கனல்காற்று

**கனல்காற்று** சத்யன் அந்திக்காடு இயக்கத்தில் 1991-ல் உருவான மலையாளத் திரைப்படம்.
# கனல்காற்று

## நடிகர்கள்

| நடிகர் | கதாபாத்திரம் |
| --- | --- |
| மம்மூட்டி | நத்து நாராயணன் |
| ஒடுவில் உன்னிகிருஷ்ணன் |  |
| ஜெயராம் |  |
| மாமுக்கோயா |  |
| முரளி |  |
| ஊர்வசி |  |
| இன்னசென்ட் |  |
| மோகன்ராஜ் |  |
| கே. பி. ஏ. சி. லலிதா | } |
# முந்தல் குடா

**முந்தல் குடா** (,) என்பது இலங்கையின் மேற்கு மாகாண மாவட்டமான புத்தளத்தில் உள்ள ஒரு குடாவாகும். இது சில நேரங்களில் **முந்தல் குளம்** எனவும் அழைக்கப்படுவது உண்டு.  
இந்தக் குடா, வடக்கிலிருக்கும் புத்தளம் கடல் நீரேரியுடன் ஒரு கால்வாய் மூலம் இணைக்கப்பட்டுள்ளது. இதன் நீர் உப்புத்தன்மை கொண்டது.  
இந்தக்குடா, நெல் வயல்கள், தென்னை மரங்கள், பயிர்ச்செய்கை நிலங்கள் மற்றும் புத்தர்களால் சூழப்பட்டுள்ளது. இந்த நிலம் இறால் பிடிக்கின்ற இடமாகும். இங்கு நெற் பயிர்ச்செய்கையும் இடம்பெறுகிறது. இந்த இடத்திற்கு பல பறவைகள் வந்து செல்கின்றன.